З кожным годам колькасць транспартных сродкаў павялічваецца: за 2012 год у Брэсцкай вобласці стала больш на 3 тысячы і дасягнула 715517 адзінак. А іх уплыў на нашу бяспеку становіцца ўсё адчувальней. На жаль, не ўвесь гэты транспарт выходзіць на дарогу ў належным тэхнічным стане. Менавіта зыходзячы з такой рэчаіснасці, упраўленне дзяржаўтаінспекцыі Міністэрства ўнутраных спраў, транспартная інспекцыя і УП “Белтэхагляд” Міністэрства транспарту і камунікацый Рэспублікі Беларусь аб’явілі аб правядзенні дэкады “Дзяржтэхагляд” і з 20 сакавіка нясуць сумеснае дзяжурства з мэтай выявіць патэнцыяльна небяспечныя транспартныя сродкі, прыняць меры па прадухіленню магчымых здарэнняў, звязаных з неадпаведным тэхнічным станам. Таксама абавязкова правяраюцца транспартныя сродкі з яўнымі тэхнічнымі няспраўнасцямі і нездавальняючым знешнім выглядам. Асноўнымі мэтамі падобных мерапрыемстваў па-ранейшаму застаюцца ўзмацненне кантролю за своечасовым праходжаннем дзяржтэхагляду транспартнымі сродкамі і выключэнне выпадкаў удзелу ў дарожным руху аўтамабіляў у тэхнічна няспраўным стане. Непасрэдна ў Ганцавічах на сённяшні дзень працуе дыягнастычная станцыя № 79 УП “Белтэхагляд”, абсталяваная ўсім неабходным, каб не ствараліся чэргі, а аўтаўладальнікі не таміліся ў чаканні праходжання тэхагляду. Нагадаю яшчэ раз, што своечасова пройдзены тэхагляд — гэта першы і найбольш дзейсны крок да павышэння бяспекі на дарогах і ўпэўненасці ўладальнікаў у надзейнасці сваіх аўтамабіляў. Заметили ошибку? Выделите текст, нажмите Ctrl+Enter и оставьте замечание!